‫- רוח החוק -
‫בחיי.
‫- קיבלת את זה! -
‫כן?
‫מר יון,
‫גברת סאול הגיעה.
‫האש קשוח, והוא כבר התאושש ‫כל כך הרבה ביום אחד.
‫אמרתי שאני אאסוף אותו.
‫הייתי בכל מקרה בדרך למרכז העיר.
‫אני אלך לאסוף אותו בינתיים.
‫אל תשאירי אותו במלון.
‫זה רחוק.
‫לא יהיה קל יותר להשתמש במלון?
‫זה לא רחוק.
‫בסדר.
‫תעשה מה שאתה רוצה.
‫בקשר למה שאמרתי אתמול…
‫בואי לא נדבר על זה יותר.
‫אני לא רוצה לדבר על משהו
‫כל כך חסר טעם.
‫אני מבינה.
‫חשבתי על זה הרבה.
‫לדעתי יהיה טוב יותר
‫אם אתה תטפל בהאש.
‫את בטוחה?
‫בתנאי אחד.
‫מה התנאי?
‫לא משנה אם זה יחד עם שותף לדירה
‫או עם רעיה,
‫אני רוצה שתמצא מישהו ‫לגדל איתו את האש.
‫ככה תוכל לקבל משמורת.
‫מה אתה אומר?
‫עשינו עסק.
‫היגיון הלב
‫לא מסתמך על התאמה ידנית ‫כמו חברות שידוכים מסורתיות.
‫אנחנו משתמשים ב-AI כדי לנתח ‫את המידע שהזנת
‫בנוגע לטיפוס האידאלי שלך ‫ויוצרים התאמה אוטומטית.
‫אנחנו הופכים את ההעדפה שלך למידע
‫וממליצים על השידוך האידאלי בשבילך.
‫תכונה ייחודית נוספת
‫זה שאתם נפגשים ‫בלי לראות תמונות או פרופילים.
‫זו פגישה עיוורת, פשוטו כמשמעו, ‫בדיוק כפי שהמונח מרמז.
‫אנשים נפגשים בלי תמונות או פרופילים?
‫כן. למעשה, אחוזי ההצלחה גבוהים יותר
‫כשאתה נפגש ללא כל מידע.
‫ואנחנו לא מגבילים
‫את מספר הפגישות ‫כפי שעושות חברות שידוכים מסורתיות,
‫כך שאתה יכול לפגוש את ההתאמות שלך ‫ללא לחץ.
‫כל עוד לוח הזמנים שלך מאפשר,
‫אתה יכול לקבל התאמות ללא הגבלה במשך שנה.
‫האם תרצה…
‫אימא, יש לי פיפי.
‫לך תמצא את אבא.
‫אני מבין. ‫-כן.
‫אתם בודקים את החברים שלכם, נכון?
‫בוודאי!
‫אנחנו מבצעים אימות ידני קפדני.
‫- אוהב אתכם, אימא ואבא -
‫אני אזוז.
‫יש לי רק פגישת פנים אל פנים ‫ואחר כך מיד הביתה.
‫באמת? אז אתה יכול לאסוף את מין ‫בדרך חזרה?
‫למה?
‫ככל הנראה אצא לארוחת ערב עם סאנג-מין.
‫באמת?
‫חשבתי ששלושתנו נאכל ארוחת ערב משפחתית.
‫בוא נעשה את זה מחר. ‫-בסדר.
‫את עדיין בשלב הדיבורים,
‫או שהעניינים מתקדמים?
‫אני לא רוצה לדון בדייטים שלי.
‫אחרי הכול, אתה בעלי החוקי. ‫זה מוזר.
‫בסדר. אני זז.
‫ביי.
‫אני בבית.
‫איפה היית?
‫מין אמר שהלכת להוציא את פח המחזור.
‫איפה מין? הוא ישן?
‫כן.
‫שתית?
‫כן, קצת.
‫אז,
‫בנוגע להסכם המגורים שלנו…
‫את בטוחה שזה בסדר?
‫מה קורה?
‫אני…
‫אני חושב
‫שיש לי רגשות כלפייך.
‫כשאני חושב עלייך עם גבר אחר,
‫אני מקנא,
‫ואני מרגיש
‫משהו חם
‫רותח כאן בפנים. ‫-מין-צ'ן.
‫זו הפרת חוזה.
‫להסכם ההורות המשותפת שלנו
‫אין משמעות אמיתית בקוריאה.
‫מה אתה אומר?
‫את בטוחה שאנחנו עושים את הדבר הנכון?
‫את חושבת שאנחנו
‫באמת
‫מאושרים במשפחה חסרת האהבה הזאת?
‫אהבה היא רגש שיכול להשתנות עם הזמן.
‫משפחה שבנויה אך ורק על רגשות
‫תעשה אותך אומלל בסופו של דבר, ‫וזה יסתיים בגירושים.
‫אני לא רוצה
‫לגדל את מין במשפחה של הורים גרושים.
‫אני חושב
‫שאני באמת אוהב אותך.
‫אני מצטערת.
‫אני לא רוצה
‫לפרק את המשפחה שלנו.
‫בסדר.
‫אם כך,
‫עלינו להתגרש.
‫אני מצטער באמת,
‫אבל אני לא רוצה לחיות ‫במשפחה ללא אהבה.
‫אני רוצה שנהיה זוג אמיתי.
‫- פרק 12 ‫חוזה של אהבה -
‫הפרת חוזה?
‫איזה סוג של הפרת חוזה?
‫הסכם הורות משותפת.
‫הסכמנו לגדל את הילד ביחד ‫ללא יחסי נישואים.
‫אני לא בטוחה שאני מבינה.
‫מין-צ'ן ואני
‫התחתנו ללא אהבה.
‫מתוך אמונה שנישואים כאלה ‫יהיו יציבים יותר,
‫הסכמנו ללדת ילד בעזרת הפריה חוץ-גופית ‫ולא להתערב זה בחייו של זה.
‫אז לא היה שום קשר פיזי ‫עם בעלך?
‫לא. אפילו לא פעם אחת.
‫פגשתי את מין-צ'ן בארה"ב,
‫איפה שמצאתי אנשים כמונו
‫שהאמינו שאהבה למעשה עשויה להרוס נישואים.
‫הייתה פלטפורמה שחיברה אנשים כאלה,
‫ושם הכרתי אותו.
‫אני מבינה.
‫מין-צ'ן ואני גדלנו
‫במשפחות עם הורים גרושים.
‫אז אחרי שחווינו ממקור ראשון
‫עד כמה לא יציבים נישואים ‫שהתבססו על אהבה יכולים להיות,
‫הצטרפנו לפלטפורמה.
‫בארה"ב, תלוי במדינה,
‫חוזים כאלה עשויים להיות מוכרים ‫מבחינה חוקית.
‫הסיכויים שחוזה כזה
‫יוכר על ידי בית המשפט הקוריאני ‫נראים נמוכים.
‫אם נקבע שחוזה כזה ‫מנוגד לסדר ולמוסר הציבורי,
‫ייתכן שיוכרז שאין לו תוקף משפטי.
‫למה בדיוק את מתכוונת בזה?
‫הכוונה היא לערכי המוסר הבסיסיים ‫והסדר הציבורי של החברה.
‫לדוגמה, "חוזה פילגש" ‫אשר מנוגד למערכת המונוגמית
‫בוטל בשל הפרה של הסדר והמוסר הציבוריים.
‫"פילגש"?
‫כן.
‫עוד מקרה של חוזה שבו
‫אדם נשוי הסכים לשאת ‫אדם ספציפי אחרי גירושים
‫הוכרז כחסר תוקף מבחינה משפטית ‫בשל הפרה של אתיקה וסדר ציבורי.
‫אבל החוזה שלי איתו ‫לא משונה כמו זה.
‫לקחת פילגש ‫או להסכים לשאת מישהו אחר
‫הם בעצמם נגד אתיקה אנושית בסיסית,
‫אבל פשוט מצאנו לעצמנו ‫צורה טובה יותר של נישואים,
‫אחת שלא נסמכת על רגשות פגומים.
‫אני מבינה.
‫אבל מנקודת המבט של בית המשפט,
‫זה עלול להיראות כהתכחשות עקרונית
‫לתפיסה המסורתית של נישואים
‫כיוון שאיחוד מיני וקשרים רגשיים נחשבים
‫מהותיים ליחסי נישואים.
‫אני מבינה.
‫אבל למה את רואה את זה ‫כהפרה של חוזה?
‫בסופו של דבר בעלי התאהב בי.
‫הוא רוצה שנהיה כמו זוגות נשואים אחרים.
‫ואני לא מעוניינת.
‫עכשיו, הוא רוצה להתגרש ממני.
‫אבל אני לא רוצה להתגרש.
‫אני אוהבת את המצב כפי שהוא עכשיו,
‫בדיוק כמו שהסכמנו בחוזה.
‫בין אם זה עם שותף לדירה
‫או עם רעיה,
‫אני רוצה שתמצא מישהו ‫שיגדל איתך את האש.
‫ואז תקבל משמורת.
‫- סוכנות שידוכים -
‫- היגיון הלב ‫שירות שידוכים מבוסס AI -
‫- בירור יעוץ -
‫- בקשת יעוץ -
‫- שם ‫יון סאוק-הון -
‫- מספר טלפון -
‫- בקשת יעוץ -
‫- בקשה הוגשה -
‫מין-ג'י אמרה לי שאת המנכ"לית ‫של סוכנות שידוכים.
‫כן, נכון.
‫היא פועלת בשיטה מתקדמת יותר ‫מסוכנויות מסורתיות.
‫זה העלון של הסוכנות שלי. תעייני בו.
‫- היגיון הלב -
‫ייתכן שזה קצת מוקדם לחשוב על נישואים,
‫אבל אם בכוונתך להתחתן, ‫זה הזמן המתאים.
‫החתמתי גם את מין-ג'י.
‫היא סיפרה לי.
‫יש לנו הנחה למכרים.
‫בסדר.
‫זה די אירוני
‫שמישהי שלא מאמינה באהבה ‫נמצאת בעסקי השידוכים.
‫לכן אני יכולה לנהל את העסק הזה.
‫אהבה קשורה לרגשות, ‫אבל נישואים קשורים למציאות.
‫זו לא הבטחה לאהוב לנצח,
‫אלא פשוט חוזה לכל החיים ‫לחיות ביחד.
‫כשחיים יחד כל החיים, ‫התאמה חשובה יותר מרגשות.
‫היכרות דרך חברים היא עניין מוגבל.
‫לא קל למצוא מישהו שמתאים לצרכייך במקרה.
‫בסוכנות שידוכים,
‫יש לך גישה למאגר הרבה יותר גדול,
‫לכן הסיכויים לטובתך.
‫אני מצפה לעבוד איתך. ‫-גם אני.
‫תעשי לי טובה.
‫איך יש לה ילד בלי יחסים אינטימיים?
‫מה היא, הבתולה מריה?
‫בעזרת הפריה חוץ-גופית.
‫הדבר הזה לזוגות לא פוריים?
‫זה לא באופן בלעדי רק לזה בימינו.
‫אז את אומרת שהבעל רוצה ‫להתגרש מהאישה כי…
‫בגלל שבסופו של דבר הוא התאהב באשתו.
‫זה לא מוזר?
‫הוא רוצה להתגרש ממנה ‫כי הוא אוהב אותה?
‫מה הלקוחה רוצה?
‫היא רוצה לאכוף מבחינה משפטית ‫את הסכם ההורות המשותפת.
‫בנוסף היא רוצה לתבוע ‫את הקנס בסך מיליארד וון
‫שמצוין בחוזה.
‫המטרה האמיתית ‫היא לא לקבל את הפיצוי
‫אלא להשתמש בו כאמצעי לחץ
‫כדי להימנע מגירושים ‫ולהמשיך לחיות כפי שהם חיים כעת.
‫אבל האם השופטים יראו את זה ‫כחוזה תקף?
‫אמרתי לה שהחוזה עלול להיות מבוטל אם ייקבע
‫שהוא נגד הסדר והמוסר הציבוריים.
‫זה מרגיז אותי.
‫מה?
‫תראי,
‫היא מפרה את שיטת הנישואים המקודשת.
‫אל תשליך את הרגשות שלך על נושא.
‫זה מה שעשיתי?
‫בימינו, להרבה זוגות נשואים ‫יש רומנים ונישואים ללא סקס.
‫זוגות שנועדו רק להצגה.
‫אבל האנשים האלה השאירו רגשות בחוץ ‫מההתחלה על פי חוזה.
‫זוגות רק להצגה שומרים את זה בסוד.
‫בבסיס, אין הבדל. ‫נישואים ללא אהבה.
‫לא.
‫הם היו חייבים להיות מאוהבים בהתחלה,
‫אז אלה נישואים שהאהבה שבהם התעממה.
‫אולי נישואים הם לא פסגת האהבה,
‫אלא התהליך שמכלה אותה.
‫תסתכלו עליכן.
‫למה אתן כל כך שליליות בנוגע לנישואים?
‫אני לא מדברת על מה שאני חושבת.
‫אני רק אומרת איך זה בימינו.
‫אנשים אומרים בחצי צחוק
‫שצריך לחדש את הנישואים ‫כל 20 שנה.
‫כשהנישואים התחילו כמוסד, ‫אנשים חיו עד גיל 50 או 60.
‫עכשיו, בתקופה שחיים בה עד 100
‫הרעיון של לאהוב רק אדם אחד לכל החיים
‫יכול להיראות קצת לא ריאליסטי .
‫להפך, תאריך תפוגה
‫עשוי לגרום לאנשים לנסות יותר…
‫מה שתגידי.
‫לא אכפת לי איך אחרים חיים או מה הם חושבים.
‫אני פשוט רוצה להתחתן ‫עם מישהי שאני אוהב מעומק לבי,
‫להרעיף עליה אהבה לעד,
‫ואפילו כשהיה זקן, ‫אשתמש בכל האנרגיה שלי ל…
‫בסדר. זה מספיק.
‫מה אתה חושב, מר יון?
‫האם זה הגיוני להתחתן
‫אך ורק בשביל ללדת ולגדל ילד
‫בלי אינטימיות או חיבה?
‫יש אנשים שחושבים על נישואים ‫רק כדי שיוכלו להחזיק כלב.
‫סליחה?
‫אתם מבינים,
‫אהבה היא רגש,
‫ורגשות עשויים להשתנות כל הזמן.
‫מצד שני,
‫נישואים במהותם הם חוזה קבוע לכל החיים,
‫לכן פער ביניהם הוא בלתי נמנע.
‫אז אני יכול להבין ‫למה מישהו יבחר לבסס משפחה
‫על האחריות של הורות משותפת,
‫במקום להסתמך ‫על חוסר הוודאות של הרגשות.
‫זה לא צפוי כשזה מגיע ממישהו רומנטי.
‫מישהו רומנטי?
‫מר יון?
‫כבר לא, כפי הנראה. ‫-לא.
‫בכל מקרה, אני רוצה לקחת את התיק הזה.
‫סדר ומוסר ציבוריים ‫אינם מושגים קבועים.
‫הם יכולים להיות מובנים באופן שונה
‫בהתבסס על התקופה ועל הנורמות החברתיות.
‫אני מאמינה שבימינו
‫צריך לקחת בחשבון ‫צורות מגוונות יותר של נישואים.
‫אני יכולה לקחת את התיק הזה?
‫כן.
‫אני אצטרף אליה.
‫בבקשה. ‫-אוי ואבוי.
‫תגידי לי אם את מרגישה כאב.
‫בסדר.
‫חשבתי שזה יכאב, אבל זה לא.
‫נכון?
‫זה הטיפול הכי פופולרי כרגע.
‫את תראי את השיפור
‫אם תבצעי את הטיפול באופן קבוע.
‫בסדר, תודה.
‫אני כל כך שמחה. ‫-אני אציג אותם.
‫גברת האו מין-ג'ונג, כאן!
‫שלום. ‫-היי.
‫זאת חברה שלי, לי גיונג-הוי.
‫היא אחותו הגדולה של ג'ין-וו.
‫מה שלומך?
‫נעים מאוד. ‫-גם לי.
‫את הסיבה שזכיתי להתחלה חדשה בחיים.
‫אז חשבתי שאזמין אותך לכבוד הניצחון,
‫והזמנתי גם את גיונג-הוי.
‫מכיוון שהיא זו שהפנתה אותי אלייך.
‫זה נפלא.
‫בבקשה.
‫אז את וג'ין-וו עובדים באותו צוות?
‫כן, התחלנו כאן ביחד, ‫אז אנחנו מסתדרים טוב.
‫אני מבינה.
‫אז אתם בטח באותו גיל בערך.
‫באותו גיל, ככל הנראה.
‫כמו ג'ין-וו?
‫לא.
‫כמונו. ‫-את רצינית?
‫את בת 42? ‫-כן.
‫את בטח מטפלת בעצמך טוב מאוד.
‫חשבתי
‫שההבדל בינך לבין ג'ין-וו ‫הוא שנה או שנתיים.
‫אבל הפרש של עשר שנים?
‫איך זה שיש לך אפס כתמי גיל?
‫העור שלך מדהים.
‫זה בגלל שהלכתי ‫לרופא העור אתמול.
‫באמת?
‫זו הסיבה שאת זוהרת!
‫מה עשית?
‫עברתי טיפול לכתמי הגיל שלי.
‫אחר כך, הם ללא ספק נראים בהירים יותר,
‫וגם מרקם העור שלי ‫נראה טוב יותר.
‫עם הפרש של עשר שנים,
‫ג'ין-וו בטח נראה לך כמו תינוק.
‫לא, לא במיוחד.
‫הוא תינוק רק בשבילך.
‫ג'ין-וו בן 32 עכשיו.
‫אני יודעת. ‫-כן.
‫הגיע הזמן שהוא יתחתן,
‫אבל אין שום חדשות בנושא.
‫אין לו חברה?
‫אני לא חושבת.
‫יש לו?
‫טוב,
‫אני לא כל כך בטוחה.
‫גברת האו,
‫בבקשה תשגיחי על אחי
‫כמו אחות גדולה.
‫אם את מכירה מישהי נחמדה ‫שאת יכולה להכיר…
‫אני מניחה שכל מי שאת מכירה ‫בטח יותר מבוגרת ממנו.
‫נכון?
‫אני מניחה.
‫למה הוא לא יכול לפגוש ‫מישהי מבוגרת יותר?
‫את רצינית?
‫ג'ין-וו לא אוהב נשים מבוגרות. ‫גם אני לא.
‫המשפחה שלי לא תאשר.
‫הפרש של כמה שנים זה בסדר.
‫אין מצב. הם צריכים ללדת תינוק.
‫נכון, תינוק. ‫-כן.
‫זה טוב. ‫-המקום הזה מפורסם.
‫תיהני, גברת האו.
‫תודה.
‫מה קורה?
‫בקשר לארוחת הערב שלנו…
‫כן? ‫-שכחתי שהיו לי תוכניות.
‫איזה תוכניות?
‫רק כמה תוכניות.
‫בוא נאכל ארוחת ערב בפעם אחרת.
‫מה הקטע שלה?
‫היי, גיונג-הוי.
‫כן.
‫מתי?
‫עם גברת האו?
‫בואי נשוחח שנייה.
‫יש לך באמת תוכניות הערב?
‫כן.
‫אל תשקרי.
‫למה לא סיפרת לי ‫שפגשת את אחותי הגדולה?
‫מה היא אמרה שגרם לך להתחמק ממני שוב?
‫היא לא אמרה הרבה.
‫שנינו יודעים במה מדובר.
‫ניסיתי להתעלם, אבל אני לא יכולה.
‫בסדר. את מבוגרת ממני בעשר שנים.
‫את גרושה עם ילדה.
‫אבל אני עדיין אוהב אותך.
‫את מתכוונת לשחק מחבואים ‫כל פעם שהנושא עולה?
‫אם תתחיל לצאת עכשיו, ‫נישואים הם השלב הבא.
‫אבל האם אנחנו בכלל מתאימים?
‫אתה יכול לצאת לדייטים ‫בלי לעמוד בכל הדרישות,
‫אבל נישואים זה שונה. ‫-לעמוד בכל הדרישות?
‫תראי.
‫נישואים זה משהו שאתה עושה ‫כשאתה מאוהב בטירוף.
‫מה נחשב שידוך טוב ומה לא?
‫האם אהבה היא לא מה שחשוב בנישואים?
‫בחיי.
‫תתחתני איתי.
‫מה?
‫בואי נקבל את ברכת המשפחות שלנו ‫ונתחתן.
‫אני מתערבת שהמשפחה שלך ‫תהיה ממש מאושרת.
‫אז מה אם הם לא? ‫את תחיי איתי, לא הם.
‫תקשיב טוב.
‫סיימתי לדחוק את עצמי הצידה
‫בשביל אהבה.
‫אני אוהבת אותך, אבל אני יותר חשובה לעצמי.
‫אני אוהבת את עצמי ‫יותר מאשר אותך.
‫זו הצורה היחידה ‫שבה אני יכולה לגמול לאמי.
‫מה?
‫מה אמרת עכשיו?
‫מה?
‫תחזרי על מה שאמרת עכשיו.
‫אני אוהבת את עצמי יותר.
‫לא, ממש לפני זה.
‫אני אוהבת אותך, אבל אני…
‫את לא יכולה להפיל את זה עליי.
‫אני נסער כל כך.
‫תאמיני לי.
‫לעולם לא אתן לך להרגיש פחות ממה שאת.
‫אף פעם.
‫איפה גברת קוון?
‫היא יצאה לזמן קצר.
‫התכוונתי להתקשר אליך.
‫בקשר למה?
‫קיבלתי שיחה מבאן ג׳י-סיונג.
‫בדיוק כמו שחשדנו,
‫מר קו תכנן את כל העניין.
‫ידעתי.
‫עלינו רק למצוא את הראיה עכשיו.
‫כן.
‫הוא הסכים למסור ‫את כל ראיות המפתח.
‫האם נראה שהם מסוכסכים?
‫בוודאי שהם מסוכסכים.
‫זו הסיבה שהוא בא אליי.
‫מנקודת המבט של באן ג׳י-סיונג,
‫אם הוא יודה שמר קו תכנן הכול,
‫הוא יאבד את הרישיון שלו ‫בשל הפרה של חוקי האו-אי-אם.
‫אם הוא אומר שחברת ניהול הנכסים ‫טיפלה בכול בצורה עצמאית,
‫הוא יהיה אחראי ‫לנזקים בסך 80 מיליארד וון.
‫בכל מקרה, זה מבוי סתום.
‫בנוסף לכך, אני שומעת שמר קו
‫מנסה להפיל הכול על באן ג׳י-סיונג.
‫- לי ג'ין-וו -
‫הארגון שמר באן קיבל ממנו תמיכה
‫הוא קרן סאונגון ‫שמופעלת על ידי מר קו סאונג-צ'אול.
‫נתת לו את המידע שלנו?
‫הוא שאל אותי איפה אני מחביאה ‫את המסמכים הטכניים,
‫אז אמרתי שהם לא קיימים
‫ושהכול בראש של מר לי סאונג-בין
‫למה? ‫-לא נראה שמר באן
‫יבגוד במר קו.
‫מה אם מר קו שלח אותו ‫כדי לראות מה אנחנו מתכננים?
‫למה אתה חושב ככה?
‫הוא קיבל תמיכה מהקרן של מר קו.
‫באמת?
‫אז מר באן הוא גם אחד מבני החסות של מר קו.
‫בני החסות של מר קו?
‫כן.
‫משרדי עורכי דין מבוססים על אנשים,
‫ומר קו הפך את זה לאומנות.
‫הוא השתמש במיומנות ‫לקידום עוד יוזמה שמבוססת על אנשים.
‫הוא טיפח כישרונות ‫בעזרת תאגידים ונתינת חסות ללקוחות
‫ובנה רשתות כדי לחזק את הבסיס של הלקוח שלו.
‫יש לו כישרון לפיתוח של אנשים ‫ולקצירת הפירות.
‫מר באן ג׳י-סיונג הוא ככל הנראה אחד מהם.
‫בני חסות של קו סאונג-צ'אול.
‫עדיין,
‫אם חייו בסכנה, ‫הוא ירצה למצוא דרך החוצה.
‫הם מעבירים
‫את כל הראיות ‫מוחרתיים בשעה ארבע.
‫נדע את האמת אז.
‫כן.
‫שמור על עצמך. ‫-גם אתה.
‫אנחנו יכולים לצאת לשתות אחרי העבודה?
‫קרה משהו?
‫זה בקשר לדבר הכי חשוב בחיי.
‫אני צריך שתקשיב לי. ‫-בסדר.
‫האם היו-מין יכולה להצטרף אלינו?
‫למה היא?
‫אני לא בטוח אם היא תעזור,
‫אבל אני צריך מישהי ‫עם נקודת מבט של אישה.
‫בסדר.
‫תודה.
‫אני יוצא עם מין-ג'ונג.
‫ידעתי.
‫מאז ארוחת הצהריים לפני מספר ימים, ‫התנהגת מוזר.
‫את אפילו לא מופתעת.
‫בכל מקרה, אני רוצה להתחתן.
‫עם מי? ‫-עם מי?
‫אמרתי לכם.
‫אני יוצא עם מין-ג'ונג. ‫מי זו כבר יכולה להיות?
‫למה אתם כל כך מופתעים?
‫העניינים מתקדמים מהר מדי.
‫בדיוק. מהר מאוד.
‫ו…? ‫-ו…?
‫בחיי.
‫מה את, ההד שלו?
‫תוציא את זה.
‫אתה רוצה להתחתן איתה ומה?
‫אני חושב לבקש את ידה,
‫אבל נשמע
‫שהיא לא ממש בקטע של נישואים.
‫אז חשבתי לבקש את עצתכם
‫איך לבקש את ידה.
‫אין כמו הדרך הקלסית.
‫מה דעתך להקריא ‫את נדרי האהבה האישיים שלך?
‫פשוט מאוד ‫ועדיין מאוד אינטואיטיבי. אני אוהב את זה.
‫אז מה כדאי לי לכתוב?
‫הייתי שמחה לעזור לך,
‫אבל אין לי מושג.
‫אני אפילו לא בטוחה
‫אם נישואים ואהבה הולכים ביחד.
‫את לא עוזרת לי בכלל.
‫מה איתך?
‫איתי?
‫אני חושב
‫שנישואים בנויים על אהבה.
‫במשך הזמן, האהבה פשוט משנה צורה.
‫למה אתה מתכוון?
‫אהבה בין בני זוג
‫מתחילה בתשוקה, עוברת דרך המציאות,
‫ומסתיימת בסולידריות.
‫אובדן תשוקה
‫לא מעיד על אובדן אהבה.
‫סולידריות, נאמנות, שייכות.
‫הם רק צורות שונות של אהבה.
‫יש לי תשובה.
‫חכו.
‫אני יכול להשתמש בזה ‫בשביל הנדרים שלי?
‫תרשה לי לשאול את זה.
‫מה אמרת?
‫"אהבה מתחילה בתשוקה."
‫"עוברת דרך מציאות."
‫אני יודע.
‫"עוברת דרך מציאות."
‫"ומסתיימת בסולידריות."
‫רק עוד סיבוב אחד. ‫-עוד סיבוב אחד.
‫עוד סיבוב אחד! ‫-עוד סיבוב אחד!
‫אתם שניכם יכולים להמשיך.
‫אז רק עוד סיבוב אחד.
‫כן! ‫-כן!
‫אתה פשוט גומע את זה.
‫סליחה! ‫-כן.
‫עוד סוג'ו אחד, בבקשה! ‫-בטח.
‫תודה.
‫לחיים! תודה.
‫אתה יכול לעשות את זה, ג'ין-וו!
‫קדימה, חתן לעתיד!
‫- בית משפט -
‫אם הם אומרים את זה, ‫אנחנו חייבים להעלות את זה.
‫בסדר?
‫הנה הם.
‫מזמן לא נפגשנו, גברת קאנג.
‫לקחת על עצמך תיק מעניין.
‫בסדר.
‫מדוע התובע לא יכול לבקש להתגרש?
‫התובע רוצה להתגרש ‫בטענה שלנתבעת יש רגשות
‫כלפי מישהו אחר.
‫עם זאת, על פי סעיף 841 ‫של החוק האזרחי,
‫אי אפשר להגיש בקשה לגירושים
‫אם הייתה מחילה לאחר מעשה או הסכמה לפני
‫ההתנהגות הבלתי הולמת ‫של הצד השני.
‫במקרה הזה, התובע והנתבעת ‫הסכימו בשעת הנישואים
‫להימנע מקשר רגשי או פיזי,
‫להרשות קשרים רומנטיים נפרדים,
‫ולחלוק אך ורק בחובות גידול הילד.
‫זה מהווה הסכמה מראש ‫תחת סעיף 841 של החוק האזרחי.
‫אז אם מישהו נתן הסכמה מראש ‫או סלח אחרי רומן,
‫הם לא יכולים להגיש אחר כך ‫בקשה לגירושים עקב זה?
‫לא. ‫-כן.
‫היא טובה.
‫היו-מין משתמשת בזה כאן.
‫התובע אומר
‫שלא רק שלנתבעת היה רומן עם גבר אחר,
‫אלא שהוא לא יכול לסבול יותר ‫נישואים ללא אהבה או סקס.
‫אפילו אם הייתה הסכמה מוקדמת,
‫הוא ללא ספק חזר בו עכשיו.
‫אתה מבין את המשמעות של חוזה?
‫האם העובדה שהוא חוזר בו באופן ‫חד-צדדי מבטלת אותו?
‫חוזה?
‫כן, לחוזה הזה אין תוקף משפטי.
‫מהיום הראשון, ההסכם הזה ‫שלל אהבה ואינטימיות
‫ואפילו הרשה להם לצאת עם אחרים.
‫ההסכם מתעלם ממהות הנישואים.
‫החוזה הזה נוגד את הסדר והמוסר הציבוריים. ‫אין לו תוקף.
‫בקיצור, נישואים ללא אהבה וסקס ‫הם עצמם הפרה
‫של הסדר והמוסר הציבוריים.
‫אם נישואים ללא אהבה הם הפרה ‫של הסדר והמוסר הציבוריים,
‫האם כל הנישואים שמבוססים ‫אך ורק על תנאים מעשיים אינם תקפים?
‫לפי ההיגיון הזה, זוגות שהאהבה שלהם התפוגגה ‫או שאינם עושים סקס
‫אמורים כולם להתגרש.
‫נישואים הם איחוד ‫לא רק של רגשות משותפים,
‫אלא גם שיתוף של כוונות ומטרות בחיים.
‫ההסכם הזה נערך
‫בין התובע לבין הנתבעת ‫למטרת גידול ילד.
‫והם הצליחו לשמור בהצלחה ‫על משפחתם בלי שום בעיות.
‫עם זאת, התובע מנסה עכשיו ‫לפרק את המשפחה היציבה הזו,
‫בטענה לשינוי ברגשות ותו לא.
‫כבוד השופטת,
‫החוזה הזה שולל באופן ישיר ‫את חובות המגורים המשותפים,
‫התמיכה, ושיתוף פעולה ‫שמובטח בסעיף 826 של החוק האזרחי.
‫אם בית המשפט יתיר את זה,
‫זה עלול להביא לבלבול רב
‫במערכת השיפוטית שמסדירה ‫קשרי נישואים תחת החוק האזרחי.
‫יתר על כן, בית המשפט העליון גורס
‫שקשרים מיניים הכרחיים בנישואים,
‫ושסירוב ממושך ללא סיבה ‫עשוי להוות עילה לגירושים.
‫אם הנתבעת רוצה לשמור
‫על הנישואים האלה כל כך ‫היא יכולה לשכב עם התובע.
‫אתה אומר לה לשכב עם גבר ‫שהיא אפילו לא אוהבת?
‫אז למה להתחתן
‫אם את אפילו לא אוהבת את הבחור?
‫כיוון שאהבה היא רגש זמני, לא מושלם ומתכלה.
‫זו הסיבה מדוע לא כל מי שמאוהב מתחתן,
‫ולא כל מי שנשוי מאוהב.
‫אתה יודע את זה טוב מכל אחד אחר.
‫כבוד השופטת,
‫התיק שעורך הדין של התובע ציטט ‫מתאים רק לנישואים טיפוסיים,
‫ולא ניתן להחיל אותו ‫היכן שהיה הסכם ברור
‫לפני הנישואים ‫לא לקיים יחסי מין.
‫בסדר, אז תרשי לי לשאול אותך.
‫שימי את כל הרגשות והסקס בצד.
‫את אומרת שאת רוצה שבית המשפט
‫יתיר לאישה נשואה ‫לראות גבר אחר?
‫רגע אחד. אני חושבת שזה מאוד פוגעני.
‫נראה שאתה חושב שהחוזה שלנו מפר ‫סדר ומוסר ציבוריים.
‫ממה ששמעתי, מה זה היה, ‫חוזה הפילגש?
‫שמעתי שזה חל על דברים כאלה.
‫לא חתמנו על איזה חוזה לא מוסרי ‫או סוטה.
‫הוא יודע את זה יותר טוב מכולם. ‫הוא משתמש בעורך הדין שלו כדובר.
‫אני לא אראה יותר את סאנג-מין.
‫זה יעזור?
‫נתבעת,
‫הירגעי בבקשה.
‫- נתבעת -
‫כבוד השופטת,
‫לא תהיה שום בעיה
‫אם נוציא מהחוזה שלנו ‫את סעיף היחסים הפתוחים, נכון?
‫אם אתם אומרים שהחוזה הזה לא תקף ‫אך ורק בגלל
‫שאלה נישואים ללא אהבה וללא סקס,
‫האין זה שיפוט מיושן במיוחד.
‫ביחס לנושא הזה,
‫בית המשפט יוציא פסק דין מקיף.
‫כבוד השופטת,
‫החוזה הזה מבוסס על ‫הגדרה עצמית מינית
‫ואחריות חברתית לגידול ילד
‫ואינו מפר את הסדר הציבורי.
‫מוסד הנישואים מתפתח ‫עם זמן ותרבות.
‫שני אנשים ממשפחות של הורים גרושים ‫חתמו על החוזה הזה
‫כדי להעניק סביבה טובה יותר לילד שלהם.
‫נדרשו חוקים ברורים כדי להבטיח
‫שגרה בגידול ילד ‫וחיי יום יום.
‫אני מבינה.
‫בית המשפט יקבע בזהירות ‫האם החוזה הזה מייצג
‫צורה מפותחת של נישואים ‫או מבנה שחותר
‫תחת יסודות המוסד עצמו.
‫החוק מייצג את סף המינימום של המוסר.
‫כאשר נלמד את התיק הזה, נשקול
‫את טבע הנישואים ואת עקרון ‫הסדר והמוסר הציבוריים.
‫הגישו מסמכים נוספים עד המועד האחרון,
‫ואנחנו נקבע את תאריך השימוע הבא שלנו.
‫בואי נדבר רגע.
‫על מה?
‫אני יוצא לפגישה עיוורת כל שבוע.
‫לפעמים שלוש פעמים בשבוע.
‫אז?
‫בכל פעם שאני פוגש מישהי, ‫אני מתחרט על מה שעשיתי.
‫אני תוהה
‫למה עשיתי לך את זה.
‫התכוונתי לכל מה שאמרתי ‫קודם בבית המשפט.
‫נישואים בלי אהבה לא עובדים.
‫אפילו אם אני מוצא מישהי ‫עם התאמה טובה יותר
‫מה הטעם אם אני לא אוהב אותן?
‫אתה לא מתאים לי.
‫למה לא?
‫אני אשתפר.
‫תשכח מאהבה. אתה לא נאמן.
‫לא אצא עם מישהו כזה, ‫שלא לדבר על להתחתן איתו.
‫- מלון ליילסיום -
‫חלפו 20 דקות. איפה הוא?
‫אני אתקשר אליו.
‫- הייניק קור ‫צ'וי צ'יל-היון מנהל בפועל -
‫למה מר צ'וי מהייניק קור מתקשר אליי?
‫מי זה? ‫-ראש מחלקת טכנולוגיה.
‫תעני.
‫הלו.
‫כן.
‫מה? עכשיו?
‫אתה יכול לחתום במקום המיועד ‫בתחתית המסמך.
‫ברגע שתחתום,
‫עשרים מיליארד וון יועברו מיד לחשבון שלך.
‫ההצעה הזו בתוקף עד שעה 18:00 היום.
‫נותרו לך 18 דקות.
‫זו הדרך היחידה.
‫עם 20 מיליארד וון, ‫אנחנו יכולים למחוק לא רק את החוב שלך,
‫אלא גם את אלה של סאנג-ג'ון, גאון-טאק, ‫וסאונג-נם.
‫אתה לא יכול להרשות למשפחה שלך
‫להפסיד את ביתה ולהיזרק לרחוב.
‫סמכנו עליך ואפילו הבאנו ‫כסף ממלווה בריבית למחקר.
‫אם הייניק קור תיטוש אותנו גם,
‫אנחנו גמורים.
‫אתם בטוחים שאם אחתום כאן,
‫תוכנית הפיטורים של עובדי ‫הייניק קור תבוטל?
‫כן.
‫כבר בדקת את החוזה מספר פעמים.
‫- אופטלין -
‫רק עובדים מורשים ‫רשאים להיכנס לכאן.
‫זוז הצידה.
‫לחוזה שנחתם תחת כפייה כזאת ‫אין תוקף משפטי.
‫זאת לא הבעיה שלי.
‫אני פשוט מציית להוראה ‫לא להכניס אף אחד.
‫- הייניק קור -
‫זה לא רק מקום עבודה.
‫זו מורשת שעוצבה ‫על ידי העבודה הקשה, התשוקה,
‫והנעורים של כל אחד ואחד מהעובדים.
‫בבקשה אפשרו לעובדים שלי ‫להמשיך לעבוד.
‫כן, אני נותן לך את מילתי.
‫מר לי,
‫הגיע הזמן לקבל החלטה.
‫- צד ב', המעביר לי סאונג-בין -
‫גברת קוון!
‫מה?
‫זוזו מהדרך, בריונים!
‫מר לי סאונג-בין!
‫סאונג-בין! ‫-מר לי!
‫אל תיגע בי! אני אתבע אותך!
‫תעזוב אותי!
‫זוז מהדרך שלי!
‫תעזוב אותי!
‫סאונג-בין! ‫-מר לי!
‫איך…
‫חתיכת מלשן ארור!
‫איך אתה יכול לעמוד לצד אופטלין?
‫מה הבעיה שלך?
‫אל תחתום על זה, סאונג-בין.
‫תוציאו אותם מפה!
‫מה אתה חושב שאתה עושה?
‫מר לי,
‫זה לא מקובל.
‫יש לך פחות מעשר דקות.
‫ההצעה בסך 20 מיליארד וון ‫תבוטל אוטומטית אחרי השעה 18:00.
‫חכה.
‫תן לי דקה.
‫נדחקתי לפינה.
‫הבית שלי כבר נמכר במכירה פומבית,
‫ואתה, סאונג-נם,
‫והאחרים לקחתם אפילו הלוואות פרטיות בגללי.
‫זאת לא אשמתך.
‫הייניק קור לא שייכת לך בלבד.
‫השקענו כי אנחנו מאמינים ‫בטכנולוגיה ובחברה.
‫ההחלטה הייתה שלנו.
‫למה שתיקח אחריות על זה?
‫מר לי.
‫זה לא בסדר.
‫מר לי.
‫תן לנו הזדמנות לתקן את זה.
‫אני מצטער,
‫אבל לא אחתום על העסקה.
‫מר לי!
‫מר באן, לזה אתה קורא עבודה?
‫תגישי את התביעה של בלוסטון
‫ותאשימי את כל המעורבים בהונאה.
‫בסדר.
‫אדוני,
‫למה שלא נמצא דרך ‫שכולם יוכלו לשרוד?
‫אנחנו יכולים לקחת את זה לבית משפט.
‫אני בטוח שתנצחו.
‫אבל גביית חוב זה עניין אחר.
‫בלוסטון כבר חילקה ‫120 מיליארד וון למוטבים,
‫אז אין כסף בקרן.
‫אפילו אם בית המשפט יטיל אחריות ‫על חברת ניהול הנכסים או על מר באן,
‫אין להם שום יכולת לשלם.
‫מה שאומר שלא תרוויח כלום ‫אפילו אם תנצח בתביעה.
‫אתה יודע את זה.
‫תמכור את הייניק קור
‫חזרה לבלוסטון עבור 120 מיליארד וון.
‫אני אוודא שבלוסטון ‫יכולה להחזיר 120 מיליארד וון.
‫ערכנו כמה מהלכים בהתבסס על האמון שלנו ‫בטכנולוגיה של הייניק קור.
‫בלי זה,
‫השגת 120 מיליארד הוון ‫עדיין משאירה אותנו בהפסדים ניכרים.
‫אני רוצה כל ראיה ‫שקשורה למר קו סאונג-צ'אול.
‫מה תעשי עם זה?
‫את מתכוונת להעיף אותו מיולים?
‫כן.
‫אנחנו נציע את לפטר אותו ‫על הפרת הסכם השותפות.
‫ו…
‫נוודא שהוא אף פעם לא יוכל לבצע שוב ‫מעשה בגידה מודרני.
‫את באמת מאמינה שטירונית כמוך
‫תצליח להניח אצבע על מר קו?
‫מאחורי מר קו ניצבת סיעה שלמה.
‫בני חסות מטופחים כמוני
‫ומנהלים רמי דרג שגודלו ‫על ידי ממליך המלכים קו סאונג-צ'אול
‫פרושים בכל רחבי העולם המשפטי, ‫הפיננסי והפוליטי.
‫אם כך אנסה להניח עליו את אצבעי.
‫מר לי סאונג-בין ישלים את הטכנולוגיה
‫ויעניק לאופטלין רישיון בלעדי להשתמש בה.
‫האם זה אומר שאתה תעניק זכויות שימוש
‫אבל תשאיר לעצמך את הטכנולוגיה?
‫כן, קוד המקור יישאר קופסה שחורה
‫ויסופק בפורמט AIP.
‫אלה התנאים.
‫קידוד ומניעת הנדסה לאחור.
‫נחזור אליך בנוגע לתמלוגי הרישוי.
‫ומה אם נסרב?
‫השגנו ראיות בעזרתו של הא דו-סיק.
‫זה די והותר
‫כדי שאוכל להניח עליו את אצבעי.
‫אנחנו רק מחפשים עוד ראיות מוצקות. זה הכול.
‫תן לי
‫את הראיה הזו.
‫בלי מר לי סאונג-בין,
‫בלתי אפשרי לשכלל או להשלים את הטכנולוגיה.
‫אפילו אם תנצח בתביעה,
‫כישלון בגבייה יעלה לך מיליארדים.
‫ואם תפספס את ההזדמנות ‫לתפוס את השוק עם הטכנולוגיה,
‫ההפסד יהיה גדול יותר.
‫ההצעה הזו בתוקף רק כאן ועכשיו.
‫ביחד עם חלקו של מר קו ברווחים, ‫אשכנע את שאר המוטבים
‫להשיב 120 מיליארד וון לאופטלין.
‫נחזיר את הייניק קור ‫לבעלי המניות המקוריים שלה
‫לאחר שהשקעתנו בסך 15 מיליארד וון
‫תיפרע במלואה כולל ריבית.
‫המספרים עדיין לא מסתדרים.
‫תן לי להוסיף עוד משהו.
‫תודה, אדוני.
‫בסדר, ביי.
‫בסדר, נקבל את העסקה.
‫שלום.
‫על שם מי ההזמנה?
‫היגיון הלב.
‫כן, הפגישה שלך כבר כאן.
‫בבקשה בואי אחריי.
‫מכאן, בבקשה. ‫-תודה.
‫שלום.
‫מה?
‫מה את עושה כאן?
‫מה אתה עושה כאן?
‫אין מצב. היגיון הלב?
‫אל תגידי לי
‫שזה מה שאני חושב שזה.
‫אני חושבת שכן.
‫הלו.
‫יש מולי אישה ‫שצעירה ממני ב-11 שנים
‫ומעולם לא הייתה נשואה.
‫חיפשתי מישהי קרובה יותר ‫לגילי שעברה גירושים.
‫הבינה המלאכותית שלנו מנתחת ‫את ההעדפות המוצהרות שלך ואת ההתאמה בפועל
‫ואז מציעה את השידוך המאוזן ביותר.
‫לפי המלצת הבינה המלאכותית שלנו,
‫אתם שידוך מושלם. ‫זו הסיבה ששידכנו ביניכם.
‫אנחנו מבטלים את הסידור של היום.
‫אם זה יקרה שוב, ‫אבטל את החברות שלי.
‫בטח הופתעת מאוד
‫להיות משודך למישהו צעירה יותר ‫שלא התגרשה.
‫מעתה והלאה, נתעדף את ההעדפות האישיות שלך
‫על פני הניתוח של הבינה המלאכותית.
‫להיום, אני מקווה שתיהנו מהארוחה שלכם
‫ותפיקו את המיטב מזמנכם יחד.
‫לא, אני מעדיף שלא.
‫ביי.
‫הלו.
‫לא.
‫אני בעצם חושבת ‫שהוא ואני שידוך טוב מאוד.
‫אפילו קניתי בגדים חדשים ‫והלכתי למספרה כדי להתכונן.
‫והמקום הזה הוא אוצר אמיתי לארוחה.
‫כן. בסדר.
‫תרצו להזמין?
‫תוכלי לתת לנו רגע?
‫אני חושש שהייתה אי הבנה.
‫אני אלך.
‫תיהני מהארוחה. זה על חשבוני.
‫תאכל איתי.
‫האוכל שלהם ממש טוב.
‫אני בטוחה שלא אכלת.
‫אני בסדר.
‫אני יכולה להזמין לאדם אחד?
‫מצטערת, אבל אנחנו מקבלים הזמנות ‫רק לשני אנשים ויותר.
‫אז אזמין עבור שניים.
‫מצטערת, אבל זה שולחן מרכזי, ‫אנחנו לא מושיבים לקוחות בודדים כאן.
‫זה בסדר אם אעביר אותך לבר?
‫נזמין לשניים.
‫בסדר.
‫למה אתה לא מחבב אותי? ‫-מעולם לא אמרתי דבר כזה.
‫אמרתי שאנחנו לא שידוך טוב.
‫למה לא?
‫את זוטרה ממני בעבודה,
‫הרבה יותר צעירה ממני, ‫ומעולם לא היית נשואה.
‫לא ידעתי שזה ייחשב חיסרון.
‫זה לא קשור ליתרון או חיסרון.
‫אז אתה שאני מוסמכת יתר על המידה.
‫"קאנג היו-מין מוסמכת יתר על המידה ‫לדייט שלה, יון סאוק-הון."
‫זה רק דייט אחד, לא חתונה.
‫תהיה הדייט שלי רק היום.
‫כבר פינית את הלו"ז שלך ‫לצורך זה בכל מקרה.
‫מה נעשה אחר כך?
‫אנחנו חייבים לעשות משהו אחרי הארוחה?
‫סאוק-הון…
‫אתה הדייט שלי היום.
‫אני לא יכולה להמשיך לקרוא לך מר יון.
‫בכל מקרה, אתה תשלם על הארוחה, נכון?
‫כן.
‫אני לא יכולה לשנורר ממך ארוחה
‫ולא לקנות לך לפחות כוס קפה.
‫אני בסדר עם זה.
‫אני לא.
‫אבל מפני שמזג האוויר היום,
‫קצת נעים מדי בשביל רק כוס קפה,
‫מה דעתך על טיול בפארק ובירה?
‫חייכת.
‫זה דייט.
‫בגלל זה אתה יוצא לפגישות עיוורות.
‫אז בעיקרון,
‫היא אמורה להיות גרושה בשנות ה-30 המאוחרות ‫ואוהבת כלבים.
‫טוב,
‫אני לא צריך שהשותפה לחיים שלי ‫תתאים לתבנית מסוימת.
‫אני רק חושב שזה יהיה קל יותר ‫אם לה ולי היה רקע דומה.
‫"שותפה לחיים".
‫אני אוהבת את המושג הזה.
‫אני חושב שנישואים זה קשה.
‫לאהוב מישהי זאת לא סיבה מספקת להתחתן,
‫ונישואים לא מבטיחים שהאהבה תשרוד.
‫אי אפשר לנתק אהבה מנישואים,
‫אבל הם שונים במידה מסוימת.
‫באיזו צורה?
‫טוב,
‫אם אהבה זה להסתכל זה על זה,
‫נישואים הם
‫להסתכל באותו כיוון.
‫זה נכון.
‫אהבתי מה שאמרת.
‫מה אמרתי?
‫"אהבה בין בני זוג מתחילה בתשוקה.
‫"עוברת דרך המציאות, ומסתיימת בסולידריות.
‫"רק מפני שהתשוקה חלפה
‫"לא אומר שהאהבה חלפה."
‫גם אני מסכים עם מה שאמרת.
‫"אולי נישואים הם לא פסגת האהבה,
‫"אלא התהליך שמכלה אותה."
‫האידאל שלי
‫היה שותפה לכל החיים,
‫שהולכת לצדי לקראת אותה מטרה.
‫אבל במציאות,
‫הנישואים שלי נראו ‫כתהליך של אהבה מתישה.
‫ולפעמים…
‫אני מרגיש כאילו החיים שלי הם כישלון.
‫למה?
‫כי התגרשת?
‫כן.
‫לא נראה לי.
‫יש אהבות שהן יצירה אפית,
‫ויש אהבות שהן סיפורים קצרים.
‫רק בגלל שכתבת סיפור קצר ‫לא אומר שזה כישלון.
‫באמת?
‫כן.
‫זה לא כישלון.
‫זה רק ספר אחד שהסתיים.
‫אתה צריך לכתוב אחד נוסף.
‫אחד עם רומן מלא תשוקה.
‫בדיוק.
‫מה?
‫אני חושב שהעקב שלי מתנדנד.
‫שנפסיק לטייל עכשיו?
‫שנלך הביתה? ‫-לא.
‫בוא נלך עוד קצת.
‫מזג האוויר נעים.
‫הנה.
‫דרך אגב, שינית את מי הקולון שלך?
‫כן.
‫למה?
‫כדי לכתוב סיפור חדש.
‫מר יון היה שם?
‫כן.
‫איך זה קרה?
‫איך הלך? ‫נפרדתם מיד?
‫אמרת שאכלת. אכלת איתו?
‫תספרי לנו בפירוט. ‫אל תחסירי שום פרט.
‫שנינו היינו המומים בהתחלה,
‫אבל ביקשתי ממנו להמשיך בדייט שלנו.
‫הוא עמד ללכת,
‫אבל בסוף אכלנו יחד ‫ואפילו טיילנו יחד.
‫אחזתי
‫בזרועו.
‫זרועו? ‫-זרועו?
‫איך זה היה?
‫זה היה טוב. ‫-מה היה טוב?
‫ניחמנו
‫זה את זה.
‫בחיי. אומרים שנחמה היא זרע האהבה.
‫אהבה?
‫היי, הוא הבוס שלי. איזה חוסר כבוד!
‫זה לא מה שהפנים שלך אומרות.
‫לא אמרת לנו ‫שאת לא זקוקה לאהבה?
‫אמרת שאנחנו כל מה שאת צריכה.
‫את עדיין מאמינה בזה?
‫זה מה שאנחנו אומרות אחרי ריב ‫או פרידה מהחברים שלנו.
‫תקבלי את זה עכשיו. ‫-לקבל מה?
‫תמיד נהיה במקום השני זו לזו.
‫אין מצב.
‫זה דבר רע?
‫זה מוצא חן בעיניי.
‫להיות שנייה?
‫כן. תראי.
‫בשבילנו, בני זוג, משפחה או הבעל שלנו לעתיד
‫וילדים יהיו במקום הראשון, זה בלתי נמנע.
‫אבל העדיפויות הראשונות האלה ‫הן לא מושלמות.
‫הן מכאיבות לנו ומאכזבות אותנו.
‫לפעמים, הן בוגדות בנו.
‫אבל זה בסדר
‫כי תמיד יש לנו ‫את העדיפויות השניות שלנו שיתמכו בנו.
‫אנחנו המגן זו של זו, ‫עומדות רק צעד אחד מאחור.
‫אלה אנחנו.
‫זה נוגע ללב.
‫את צודקת.
‫אני יכולה להתאהב שוב ‫ולעבור את כל העליות והמורדות שוב
‫כי אתם עומדות מאחוריי.
‫באמת. ‫-בחיי.
‫אני אוהבת אתכן.
‫אני לא.
‫אני אוהבת אותך. ‫-די.
‫זה מספיק.
‫- יולים -
‫אז בעיקרון,
‫כדי לחשוף את מר קו סאונג-צ'ול,
‫את זקוקה להסכמה שלי.
‫בדיוק.
‫מר קים,
‫זה נוגע לכבוד של יולים ‫ולקיום של החברה.
‫אני מבין.
‫תני לי קצת זמן לחשוב.
‫בסדר.
‫קח את הזמן ותודיע לי.
‫אל תעשי דבר עד שאקבל החלטה.
‫כן, אדוני.
‫בחיי.
‫עבר זמן.
‫כשהייתי בחוץ ועשיתי מכירות,
‫הייתי שותה את המשקה שלי ‫בלי רגע להתענג עליו.
‫שתינו כמו דגים בימים ההם.
‫אתה זוכר?
‫כשהיינו במכירות, שתינו כל כך הרבה
‫ששלושתנו, כולל מיאונג-ג'ין, ‫אושפזנו בבית חולים.
‫אני זוכר.
‫בחיי.
‫בימים ההם, משרדי עורכי דין ‫היו כמו לוביסטים, ששכרו פקידים לשעבר
‫מנציבות הסחר ההוגן ‫ומשירות הפיקוח הפיננסי
‫כדי להפחית קנסות תאגידיים ‫ולשנות את רמת הסנקציות.
‫זה מה שהיינו עושים אז.
‫בימינו, היינו מסתבכים בצרות ‫אם היינו עושים את זה.
‫יש דברים
‫שעבדו בעבר, אבל לא עובדים עכשיו.
‫נו, תוציא את זה.
‫סליחה?
‫אתה עוקב אחריי כבר ימים ‫ולא מצליח להוריד את זה מהחזה שלך.
‫טוב…
‫מה זה?
‫האם קוון נה-יאון פנתה אליך?
‫כן.
‫אתה זוכר
‫מה אמרת לי ביום הראשון שלנו ביולים?
‫מה אמרתי?
‫כששאלתי אותך
‫למה אתה נותן לי כל כך הרבה מניות,
‫כי לא ממש עשיתי הרבה,
‫אמרת,
‫"המניות שלך יהיו איזון הנגד ‫האחרון שיגן על יולים."
‫אני אמרתי את זה?
‫לא הבנתי אז מה המשמעות,
‫אבל עכשיו אני מבין.
‫שמרת אותי בתור מגן
‫למקרה שבעתיד תהפוך למושחת.
‫יכולת לסדר את מבנה החלוקה
‫כך שאף אחד לא יוכל להדיח אותך,
‫אבל במקום זאת, שמת על עצמך פיקוח.
‫ובחרת בי בתור המגן האחרון
‫שימנע ממך התנהגות גחמנית או מושחתת
‫שתהרוס את יולים.
‫אתה חושב שאתה עד כדי כך חשוב לחברה?
‫בחיי.
‫אתה צודק.
‫הסיבה שבחרתי בך היא
‫כי האמנתי שתמיד תקבל
‫החלטות בלתי אנוכיות עבור יולים.
‫אני יודע שאני לא כזה עורך דין מדהים.
‫אבל אני כן מאמין ‫שיש לי יכולת לזהות אנשים מוכשרים
‫ואת הנדיבות והחכמה לטפח אותם.
‫אני מאמין שאוסף היכולות האלה ‫יהפוך לעמוד השדרה של יולים,
‫והמבצר שהם בנו
‫יעמוד על קרקע מוצקה,
‫לא על חולות שעפים ברוח.
‫השם "יולים" נוצר
‫על ידי לקיחת הברה מהשם שלי.
‫בהתבסס על הנאמנות שהטמעת בי,
‫אבצע את המשימה
‫שאתה מהעבר הטלת עליי,
‫גם אם היא נגד מי שאתה כעת.
‫זאת לא שיחה.
‫זאת הודעה.
‫האם זאת היו-מין?
‫מה את עושה כאן?
‫היי, היו-מין.
‫לא ראיתי את הבגד הזה בעבר.
‫כמה אלגנטי.
‫צ׳רי בטח רעבה.
‫כדאי שאאכיל אותה.
‫היכנסי.
‫אנחנו בבית, צ'רי. ‫-בחיי.
‫אכלת כבר?
‫כן. אוכל.
‫לא.
‫תני לי להאכיל את צ'רי מהר, ‫ואז גם אנחנו נאכל.
‫כל כך נחמד לראות אותך ‫באופן לא צפוי ככה.
‫לכי לרחוץ את הידיים.
‫כדאי שגם אתה תחליף בגדים, מותק.
‫אני אטפל בזה. ‫-בסדר.
‫שבי.
‫אימא…
‫דודה.
‫כנראה הפתעתי אותך ‫כשהופעתי ככה בלי להודיע מראש.
‫איך זה שאת מדברת?
‫את שומעת אותי?
‫אני…
‫יכולה לקרוא שפתיים.
‫- לצ'רי -
‫תודה.
‫היו-ג'ו.
‫אוכל לראות אותך שוב?
‫למדתי את שפת הסימנים
‫כדי שאוכל לדבר איתך במקרה שניפגש.
‫אני… מצטערת.
‫תמיד הרגשתי רע.
‫בתי.
‫אני מצטערת.
‫לא יכולתי לבוא לכאן כל הזמן הזה, ‫כי חשבתי שאולי תצטערי,
‫ולכן באתי היום.
‫הייתי שמחה, אני שמחה,
‫ואישאר שמחה.
‫בסדר.
‫אנחנו לא כאן מסיבה נעימה, ‫אז בואו ניגש ישר לעניין.
‫אתה מציעה את פיטוריי?
‫כן, נכון.
‫גברת קוון, את לא קוראת את החדר?
‫שין מיונג-ג'ין, קו סאונג-צ'אול, ‫קים יול-סאונג, קו טה-סופ,
‫צ'וי הוי-צ'ול, פלוס המניות שלי, ‫יש לנו רוב.
‫לא משנה מה תעשי,
‫ההצעה לפטר את מר קו לא תעבור.
‫בכל זאת, אנסה.
‫מי יודע?
‫מישהו שחשבת שעומד לצידך ‫אולי יתמוך בפיטורים.
‫בחיי.
‫בוא נשמע את התנאים שלך קודם.
‫מיניתם אותי למנהלת, ‫אז תנו לי לעשות את עבודתי.
‫במהלך שלוש שנות הכהונה שלי,
‫תפקיד בידיי את זכויות ההצבעה ‫של מר שין מיונג-ג'ין
‫ואת שלך.
‫ו…
‫לעולם אל תנסה שוב להדיח אותי
‫בעזרת מזימות.
‫מעל לכל,
‫תזנח את הטריק המלוכלך של שימוש בגבר צעיר
‫כדי לבדות שערורייה.
‫איש צעיר?
‫זה…
‫אני מבין. בואי נעשה את זה.
‫מר קו. ‫-תני לי את המסמכים. אחתום עליהם.
‫למה שלא תיקח קצת זמן?
‫אתה יכול לעזוב, מר הא.
‫אבל מר קו…
‫כן, אדוני.
‫הצטרפת ליולים
‫כאשר היו לנו
‫פחות משלושים עורכי דין,
‫נכון?
‫כן.
‫ראיינת אותי בעצמך.
‫אני זוכר את היום בבירור.
‫נראית כל כך מאורגנת ‫שידעתי שתהיי טובה בעבודתך.
‫מר קים יול-סאונג פנה אליי.
‫שכחתי לרגע
‫מה המשמעות של יולים עבורי.
‫אני פורש לא בגלל הלחץ שלך.
‫זה בזכות האהבה שלי ליולים.
‫יולים הוא כמו הילד שלי.
‫נתתי כל מה שיש לי בשביל החברה.
‫אבל בימים אלה,
‫אני מרגיש שאנחנו צריכים שינוי מרענן
‫כי היצמדות לדרכים של פעם ‫לא תביא אותנו לשום מקום.
‫אז אני נותן לך הזדמנות
‫לראות אם תוכלי לחולל שינוי.
‫כן, מר קו.
‫יש כאלה המשתמשים בחוק כמו בנשק,
‫אחרים משתמשים בו ככלי.
‫מה ההבדל בין השניים?
‫אני לא בטוחה.
‫הראשון מנסה לקיים את החוק,
‫בעוד שהשני מנסה לשלוט בו.
‫השני זה אני, ‫והראשון זה את.
‫לרוע המזל, הראשון מעולם
‫לא הביס את השני.
‫עם כל הכבוד,
‫ניצול של פרצות בחוק
‫ומניפולציה של החוק לצורך רווח
‫זו לא הדרך שאני מתכוונת ללכת בה.
‫אני אשתמש בחוק כמו בנשק
‫כדי לבנות שיטה יותר הוגנת.
‫את רואה,
‫חשבתי אותו דבר כשהייתי בגילך.
‫אני מאמין שהכישרון הזה בלבד ‫יספיק כדי להצליח.
‫אבל במציאות, זה אף פעם לא כל כך פשוט.
‫אתמודד עם המציאות, ואשפוט בעצמי.
‫איך שאת מעדיפה.
‫רק אל תישברי.
‫כוח אמיתי טמון ביכולת
‫להתגמש לפעמים במקום להישבר.
‫במובן הזה,
‫תעשי שימוש טוב במר יון.
‫למישהי כמוך, הוא יהיה יקר ערך.
‫תודה על העצה.
‫יש לי התחייבות אחרת עכשיו.
‫בסדר. אני אצא לדרך.
‫בבקשה…
‫טפלי היטב ביולים.
‫כך אעשה, מר קו.
‫עשית עבודה טובה.
‫בוא נעשה את זה כמו שצריך.
‫כעת אכריז על פסק הדין.
‫מההתחלה,
‫התובע, קו מין-צ'ן, ‫והנתבעת, פארק היון-יאונג,
‫לא תכננו איחוד פיזי או רגשי,
‫ומאז הוא נשמר ‫ללא מהות של נישואים.
‫בנוסף, התובע הביע באופן חד משמעי
‫את חוסר האפשרות להמשיך בנישואים,
‫ולא ניתן להכיר בכוונתה האמיתית
‫של הנתבעת להתפייס. ‫בהתחשב בנסיבות אלה,
‫בית המשפט קובע כי עניין זה נופל
‫תחת סעיף 840, ‫פסקה 6 לחוק האזרחי,
‫סיבה רצינית המקשה על המשך הנישואים,
‫ובכך מקבל את בקשת התובע
‫לגירושים.
‫כמי שמטפלת בתיקי גירושים מזה זמן רב,
‫אוסיף רק הערה אחת.
‫האהבה אינה מושלמת,
‫ונישואים הם התהליך ‫של המשך האהבה הלא מושלמת הזו יחד.
‫התהליך הזה עשוי להיות קשה ‫והוא עלול להיכשל.
‫וכתוצאה מכך לפעמים בוחרים בגירושים.
‫עם זאת, אם נשלול את האהבה מלכתחילה
‫רק בגלל שהיא קשה,
‫נאבד את הערך החיוני ביותר
‫במסע הנישואים.
‫למרות שהקשר הזוגי יגיע לסיומו,
‫אני מקווה שהכנות והאחריות שהתקיימו בו
‫יישארו לאורך זמן.
‫בכך מסתיים פסק הדין של בית המשפט.
‫החזקת מעמד יפה.
‫פסיקה זו רואה באהבה ‫את מהות הנישואים,
‫אבל אני מאמין שאחריות ‫יכולה להיות גם המהות.
‫אני מקווה שאת מבינה שתוצאה זו לא שוללת
‫את האחריות שלך כהורה,
‫וגם לא את הכבוד והכנות שגלומים בה.
‫אני לא חושבת ככה.
‫תודה, מר יון.
‫תודה, גברת קאנג.
‫תודה.
‫אני אלך
‫ואאסוף את מין.
‫אם יש לך זמן…
‫בחיי.
‫לא משנה.
‫אני אזוז.
‫אני אצטרף אליך.
‫בוא גם נאכל ארוחת ערב.
‫באמת?
‫תוכלי לפנות זמן?
‫אז בואי נאכל יחד שלושתנו.
‫אנחנו אוכלים בחוץ יותר מדי לאחרונה.
‫גם אתה.
‫מה אם האקזמה של מין תתפרץ שוב?
‫מצאתי מסעדה בודהיסטית ‫שמשתמשת רק במרכיבים אורגניים.
‫בלי תוספים, והתבלון הוא עדין.
‫באמת? איפה?
‫אתה בסדר?
‫אל תהיה לחוץ.
‫אני לא. ‫-באמת?
‫למה אני נלחץ?
‫גם אני. ‫-נכון?
‫זה כבר הוחלט, נכון?
‫זה רק הליך פורמלי, נכון?
‫לא. ‫-מה?
‫אז היא עלולה להגיד לא?
‫כן.
‫זה מטורף.
‫מה גרם לך להזמין אותנו?
‫אתם יודעים איך לחיות יחד ‫שונה מלהיות נשואים?
‫איך?
‫לחיות יחד זה הסכם בין שני אנשים,
‫אבל נישואים זה הסכם ‫מול משפחה, חברים, והעולם.
‫אז אפילו הצעת נישואים צריכה עדים.
‫בייחוד אם מישהו כמו מר יון כאן,
‫יש לזה יותר משקל.
‫יש משהו בדבריך.
‫היו-מין אמרה שהיא תבוא ‫ותכסה את עיניה של מין-ג'אונג,
‫אז תתחיל את המוזיקה ‫מיד כשמין-ג'אונג מופיעה.
‫כן, אדוני! ‫-טוב.
‫הנה הן באות.
‫בסדר!
‫אף פעם לא הרגשתי ככה.
‫תיזהרי.
‫הקרקע גבשושית.
‫תיזהרי.
‫ימינה.
‫כמה עוד? ‫-את כמעט שם.
‫מה זה? ‫-תיזהרי.
‫את יכולה לעמוד כאן. ‫-כאן?
‫אני יכולה לפקוח עיניים?
‫מה הקטע של מחיאות הכפיים?
‫מה כל זה?
‫מין-ג'אונג,
‫היי.
‫כתבתי
‫מספר מילים אתמול
‫לרגע הזה במיוחד.
‫נדר אהבתי לך, יקירתי.
‫"יקירתי"?
‫- נדר אהבה -
‫מה אתה עושה?
‫קדימה.
‫"נדר אהבה"
‫"איתך, אוקיר
‫"את הניצוץ הראשון של אהבתנו ‫גם עם חלוף הזמן,
‫"ואשמור על כבודך ואמוני בך."
‫"מי ייתן ואהבת היום תימשך אל המחר,
‫"ומי ייתן ואהבת המחר ‫תעמיק אל הנצח."
‫"ושם הנצח הזה…"
‫עכשיו כשאני קורא את זה בקול רם,
‫זה קצת מוזר.
‫הכול נשמע קצת מושלם מדי,
‫אז זה לא נשמע כמו המילים שלי.
‫נכון?
‫קצת.
‫אני אומר כל הזמן שאני אוהב אותך
‫ומבטיח שהאהבה תימשך לנצח,
‫אבל האמת היא,
‫אני אפילו לא בטוח ‫שאני יודע מהי אהבה באמת.
‫כנראה זה הגיוני.
‫אחרי הכול,
‫אף אחד לא מספר לנו
‫איך אנחנו אמורים לאהוב זה את זה.
‫אז כנראה
‫אנחנו לומדים מהי אהבה רק
‫אחרי שאנחנו נפגעים,
‫ואנחנו מבינים מה הערך שלה ‫אחרי שאנחנו מאבדים אותה.
‫ככה, צעד אחר צעד,
‫הגענו
‫להבנת האהבה.
‫אז בשבילי, אהבה היא כמו
‫מסע של שאלות מתמידות,
‫תהיות, וחוויות,
‫במהלך החיפוש
‫אחרי תשובה משלי.
‫ואני רוצה לעשות…
‫את המסע הזה איתך.
‫אני לא אנדור ‫שאהבתי תמשיך לנצח,
‫כפי שכתבתי כאן.
‫אבל יש הבטחה אחת ‫שאני יכול להבטיח באמת.
‫אני רוצה להמשיך איתך עד הסוף,
‫לראות מה מסתתר מאחורי נדר האהבה.
‫אני אהיה בעלך
‫ואעמוד לצידך,
‫ואצפה בנו גדלים ומשתנים מעבר לנעורים שלנו,
‫ואגן עלייך
‫עד הסוף עצמו.
‫הנה.
‫אני…
‫קניתי טבעת די גדולה.
‫האם תינשאי לי?
‫אתה מטייל כאן הרבה?
‫כן.
‫כשיש לי דברים להרהר בהם.
‫באיזה דברים הרהרת היום?
‫כל הזמן חשבתי על מה ‫שהשופטת אמרה היום.
‫גם אני.
‫כמי שאהב בעבר,
‫אני יודע כמה האהבה לא מושלמת,
‫נפגעתי
‫ונכשלתי,
‫אז חשבתי שאולי יהיה חכם יותר
‫אם פשוט אפגוש מישהי שהיא שידוך טוב
‫ואחיה חיים יציבים ללא אירועים
‫במקום לרדוף אחרי האהבה.
‫אז זאת הסיבה שבחרת ‫להשתמש בסוכנות שידוכים.
‫עדיין, נהנית איתי, לא?
‫זה היה לא רע.
‫קיבלתי נחמה שלא ציפיתי לה.
‫רואה? אמרתי לך שזה יהיה טוב.
‫אבל זה לא רק אתה.
‫גם אני חשבתי אותו הדבר.
‫חשבתי שאם אוהב פחות, אכאב פחות.
‫אז חשבתי
‫שאם רק אשים את האהבה בצד, ‫ואמצא שידוך הולם,
‫אולי זה יהיה קל יותר.
‫אבל מה שהשופטת אמרה ‫באמת השפיע עליי עמוקות.
‫אם אנסה לבחור בדרך הקלה,
‫אני עלולה לפספס את כל המהות.
‫כן.
‫עם זאת, אני מבינה מה אמרת
‫שהמהות של נישואים היא אחריות.
‫אני מניח ששניהם חיוניים.
‫גם אהבה וגם אחריות.
‫אבל אף אחד מהם לא קל.
‫כנראה זאת הסיבה שאנשים מתגרשים.
‫גירושים הם לא סוף הדרך, אחרי הכול.
‫בייחוד בתיק שהיה לנו הפעם.
‫נכון.
‫בעלה של גברת פארק היון-יאונג ‫כנראה רצה גירושים
‫לא לסיים את היחסים,
‫אלא כדי להתחיל בצורה חדשה.
‫אני מניחה שגירושים הם לא הסוף,
‫אלא התחלה חדשה.
‫אולי הפסדתי, אבל זה היה נחמד.
‫למה את מתכוונת?
‫בלי קשר לתוצאה,
‫אני מרגישה שלמדתי ‫על אהבה בבית המשפט.
‫דברי השופטת נגעו בי,
‫והצעת הנישואים של מר לי בסוף ‫הייתה הסיום המושלם.
‫היית על סף דמעות.
‫"אני לא יודע
‫"מה מסתתר מאחורי נדר האהבה."
‫כששמעתי את זה, ‫משהו גאה בי.
‫בכנות, לפעמים אני אפילו מתייפחת בחתונות.
‫ואמרת את כל זה בבית המשפט?
‫את דיברת כעורכת דין?
‫זה חצי-חצי.
‫כמו שמר לי אמר, ‫אני לא בטוחה אם אני יודעת מהי אהבה.
‫עדיין, למדתי הרבה מהטיפול בתיקים ביולים
‫כמו היום.
‫מה למדת?
‫אהבה?
‫כן. אהבה.
‫אהבה בין גבר לאישה.
‫כל הכבוד. ‫-תודה.
‫תודה.
‫האהבה בין הורים לילדיהם.
‫האהבה בין ילדים להוריהם.
‫וגם
‫האהבה בין בני זוג.
‫אני מצטער.
‫אפילו האהבה שאנחנו מראים לאחרים.
‫תודה שהזכרת לי שלאהבה פנים רבות,
‫ושלימדת אותי
‫איך להבין ולרפא את הפצעים
‫שמגיעים איתה.
‫אבל אני עדיין לא ממש יודעת
‫מהי אהבה באמת.
‫מה אתה חושב שאהבה היא?
‫טוב…
‫בשבילי, אהבה היא…
‫רוח החוק
‫תרגום כתוביות: ירון עבר הדני